Audrey Tautou

Audrey Tautou (/'odʀe totu'/) naixita de Beaumont en o Puèi Domat o 9 d'agosto de 1976, ye una actriz occitana, conoixita mundialment por interpretar a Amélie Poulain en a cinta francesa Amélie y a Sophie Neveu en a producción estausunidense O Codigo Da Vinci.

 Biografía 
 Primers anyos 
Tautou naixió en o departamento occitán de Puy-de-Dôme, en a rechión d'Auvernia, y crexió en Montluçon, en o vecín departamento d'Alier. Filla d'un dentista y d'una mayestra, tien un chirmán y dos chirmanas, menors que ella.

S'intresó por a comedia dende que yera chicorrona y prencipió a ir a clases d'arte dramatico en a escuela d'actuación Corus Florent, prestichiosa en o suyo país con bels actors famosos como antigos alunnos.

 Carrera 
En l'anyo 1998, Tautou participó en un casting dito "Jeunes Premiers" (en francés "Debut Choven") en o Canal + d'a televisión francesa y amás obtenió o primer premio en a categoría de Millor Actriz Choven en o 9° Festival de Béziers. Dimpués tamién participó en a cinta Venus Beauty Institute, por a que ganó un Premio César a la Millor Actriz Revelación. En l'anyo 2000, ganó o Premio Suzanne Bianchetti en o suyo país por estar considerata a choven actriz mas prometedora.

Estando ya conoixita en Francia por o suyo treballo en Venus Beauty Institute, en 2001, Tautou obtenió a fama internacional por a suya actuación como Amélie en a comedia romantica francesa Le Fabuleux Destin d'Amélie Poulain. En chunio de 2004, la convidoron a unir-se a l'Academia d'as Artes y as Ciencias Cinematograficas de Hollywood, d'a cual ye miembro dende l'1 de setiembre de 2006.

En 2005, Tautou treballó en a suya primera producción de Hollywood chunto a Tom Hanks en l'adaptación cinematografica de O Codigo Da Vinci, interpretando a la criptologa Sophie Neveu. Tamién treballó chunto a Gad Elmaleh en Hors de prix (2006).

 Filmografía 
 1998: La vieille barrière.
 1999: Venus Beauty Institute.
 1999: Triste à mourir.
 2000: Épouse-moi.
 2000: Voyous voyelles.
 2000: Le libertin.
 2000: Le battement d'ailes du papillon.
 2001: Le fabuleux destin d'Amélie Poulain.
 2001: Dieu est grand, je suis toute petite.
 2002: À la folie... pas du tout.
 2002: L'auberge espagnole.
 2002: Dirty Pretty Things.
 2003: Les marins perdus.
 2003: Pas sur la bouche.
 2003: Nowhere to Go But Up.
 2004: Un long dimanche de fiançailles.
 2005: Les poupées russes.
 2006: The Da Vinci Code.
 2006: Hors de prix.
 2007: Ensemble, c'est tout.

 Premios y nominacions 
 2002: Nominación a lo Premio César a la Millor Actriz por Le Fabuleux Destin d'Amélie Poulain.
 2002: Nominación a lo Premio César a la Millor Actriz por Un long dimanche de fiançailles.

 Vinclos externos 

  Audrey Tautou en IMDb.
  Audrey Tautou Fansite.
  Pachina sobre Audrey Tautou.
  Entrevista en MSNBC, o 23 de noviembre de 2004.

Categoría:1976 (naixencias)
Categoría:Actrices d'Occitania
Categoría:Naixius de Puèi Domat